**D i s p o z i ț i a**

**nr. 43 din 3 februarie 2021**

**privind încetarea de drept a raportului de serviciu**

**al domnului Nonn Laszlo-Tibor**

Președintele Consiliului Județean Cluj,

Având în vedere referatul Direcției Generale Buget-Finanțe, Resurse Umane, înregistrat cu nr. 3885/02.02.2021 prin care se propune încetarea de drept a raportului de serviciu al domnului Nonn Laszlo-Tibor, având funcţia publică de conducere de Șef serviciu, gradul II, la Serviciul Urbanism și Amenajarea Teritoriului din cadrul Direcției Urbanism și Amenajarea Teritoriului, cu data de 11.02.2021, ca urmare a îndeplinirii cumulative a condițiilor de vârstă standard și a stagiului minim de cotizare pentru pensionare;

În conformitate cu prevederile:

* art. 191 alin. (1) lit. a) și alin. (2) lit. b), art. 517 alin. (1) lit. d) și art. 524 alin. (1), art.527, 528 și art. 533, art. 536 din O.U.G. nr. 57/2019 privind Codul administrativ, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Cu data de 11.02.2021 încetează de drept raportul de serviciu al domnului Nonn Laszlo-Tibor, având funcţia publică de conducere de Șef serviciu, gradul II, la Serviciul Urbanism și Amenajarea Teritoriului din cadrul Direcției Urbanism și Amenajarea Teritoriului, ca urmare a îndeplinirii cumulative a condițiilor de vârstă standard și a stagiului minim de cotizare pentru pensionare**.**

**(2)** Predarea bunurilor care au fost încredințate domnului Nonn Laszlo-Tibor, în vederea exercitării atribuțiilor de serviciu, se va realiza până cel târziu în data 08.02.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin e-mail domnului Nonn Laszlo-Tibor,prezenta dispoziție.

**CONTRASEMNEAZĂ :**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**